CELEX: 62010CA0528
Language: mt
Date: 2012-11-08 00:00:00
Title: Kawża C-528/10: Sentenza tal-Qorti tal-Ġustizzja (Il-Ħames Awla) tat- 8 ta’ Novembru 2012 — Il-Kummissjoni Ewropea vs Ir-Repubblika Ellenika (Nuqqas ta’ Stat li jwettaq obbligu — Trasport — Żvilupp ta’ linji tal-ferrovija Komunitarji — Direttiva 2001/14/KE — Artikoli 6(2) sa (5), u 11 — Kapaċità ta’ infrastruttura tal-ferroviji u impożizzjoni ta’ tariffi għall-użu tal-infrastruttura tal-ferroviji — Organu ta’ kontroll — Nuqqas ta’ traspożizzjoni fit-terminu stabbilit)

12.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/6
            
         Sentenza tal-Qorti tal-Ġustizzja (Il-Ħames Awla) tat-8 ta’ Novembru 2012 — Il-Kummissjoni Ewropea vs Ir-Repubblika Ellenika
   (Kawża C-528/10) (1)
   
   (Nuqqas ta’ Stat li jwettaq obbligu - Trasport - Żvilupp ta’ linji tal-ferrovija Komunitarji - Direttiva 2001/14/KE - Artikoli 6(2) sa (5), u 11 - Kapaċità ta’ infrastruttura tal-ferroviji u impożizzjoni ta’ tariffi għall-użu tal-infrastruttura tal-ferroviji - Organu ta’ kontroll - Nuqqas ta’ traspożizzjoni fit-terminu stabbilit)
   2013/C 9/08
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: G. Zavvos u H. Støvlbæk, aġenti)
   
      Konvenuta: Ir-Repubblika Ellenika (rappreżentant: S. Chala, aġent)
   
      Partijiet intervenjenti insostenn tal-konvenuta: Ir-Repubblika Ċeka (rappreżentanti: M. Smlek u T. Müller kif ukoll minn J. Očková, aġenti); Ir-Repubblika Taljana (rappreżentanti: G. Palmieri, aġent, assistit minn S. Fiorentino, avvocato dello Stato)
   
      Suġġett
   
   Nuqqas ta’ Stat li jwettaq obbligu — Ksur tal-Artikolu 6(2) u (5) u tal-Artikolu 11 tad-Direttiva 2001/14/KE tal-Parlament Ewropew u tal-Kunsill, tas-26 ta’ Frar 2001, dwar l-allokazzjoni ta’ kapaċità ta’ infrastruttura tal-ferroviji u t-tqegħid ta’ piżijiet għall-użu ta’ infrastruttura tal-ferroviji u ċertifikazzjoni tas-sigurtà (ĠU Edizzjoni Speċjali bil-Malti, Kapitolu 7, Vol. 5, p. 404).
   
      Dispożittiv
   
   
               (1)
            
            
               Billi ma adottatx, fit-terminu stabbilit, il-miżuri meħtieġa, b’mod partikolari f’dak li jikkonċerna l-unitajiet ta’ impożizzjoni ta’ tariffi għall-użu tal-infrastruttura fis-settur tal-linji tal-ferrovija, imsemmija fl-Artikoli 6(2) sa (5) u 11 tad-Direttiva 2001/14/KE tal-Parlament Ewropew u tal-Kunsill, tas-26 ta’ Frar 2001, dwar l-allokazzjoni ta’ kapaċità ta’ infrastruttura tal-ferroviji u t-tqegħid ta’ piżijiet għall-użu ta’ infrastruttura tal-ferroviji u ċertifikazzjoni tas-sigurtà, kif emendata bid-Direttiva 2007/58/KE tal-Parlament Ewropew u tal-Kunsill, tat-23 ta’ Ottubru 2007, ir-Repubblika Ellenika naqset mill-obbligi tagħha skont dawn l-artikoli.
            
         
               (2)
            
            
               Ir-Repubblika Ellenika hija kkundannata għall-ispejjeż.
            
         
               (3)
            
            
               Ir-Repubblika Ċeka u r-Repubblika Taljana għandhom ibatu l-ispejjeż rispettivi tagħhom.
            
         
      (1)  ĠU C 30, 29.1.2011.